Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12728

b) meggátolja az elektrosztatikus töltés veszélyes felhalmozódását. D. 5. 2. A helikoptert meg kell védeni a villám katasztrofális hatásaitól is. Kellő figyelmet kell fordítani a helikopter megépítésében felhasznált anyagokra. D. 6. Kényszerleszállásra vonatkozó előírások D. 6. 1. A helikopter tervezése során gondoskodni kell arról, hogy a fedélzeten tartózkodó személyek egy kényszerleszállás esetén védettek legyenek a tűztől és a sebességcsökkenés hatásaitól. D. 6. 2. Eszközöket kell biztosítani a helikopter gyors kiürítéséhez a kényszerleszállás után valószínűen előforduló körülmények esetére, mely eszközöknek összhangban kell lenniük a helikopter utaslétszámával és a személyzet kapacitásával. Vízre történő kényszerleszállásra jóváhagyott helikopterekre a tervezés során olyan előírásokat is meg kell alkotni, amelyek maximálisan megvalósítható garanciát jelentenek arra, hogy vízre történő kényszerleszállás esetében a helikopterben lévő utasok, és a személyzet biztonságosan kimenekíthető legyen. D. 7. Földi kiszolgálás A tervezésnél megfelelő előírásokat kell alkotni az olyan kockázatok minimalizálására, melyek a földi üzemeltetés (például: vontatás, felemelés) során a helikopter biztonságos üzemeltetése szempontjából lényeges részein sérüléseket okozhatnak, melyek esetleg észrevétlenek maradhatnak. Ehhez az összes korlátozás és utasítás, mely a védelmet szolgálja, figyelembe vehető. 2007/70/II. szám E ALRÉSZ.FORGÓSZÁRNYAK ÉS HAJTÓMŰ E. 1. Hajtóművek Jelen Annex VI. Rész Szabványait kell alkalmazni minden hajtómű típusra, melyet helikopteren alkalmaznak elsődleges meghajtó egységként. E. 2. A forgószárnyak és a hajtómű felépítése a helikopterre E. 2. 1. Általános rész A hajtómű felépítésének és a forgószárnyaknak meg kell felelniük a D Alrész és az E. 2. pont Szabványainak. E. 2. 2. Tervezés, gyártás és működés

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes